На основу члана 22. став 3. и члана 37. став 1. тачка 7. Статута града Ниша („Службени лист Града Ниша“, број 88/2008, 143/2016 и 18/2019),

Скупштина града Ниша, на седници од \_\_\_\_\_\_\_\_\_\_\_2021. године, доноси

**ОДЛУКУ**

**О ИЗМЕНИ ОДЛУКЕ О УТВРЂИВАЊУ ПРИХОДА КОЈИ ПРИПАДАЈУ**

**ГРАДУ, ОДНОСНО ГРАДСКИМ ОПШТИНАМА И РАСПОРЕДУ**

**ТРАНФЕРНИХ СРЕДСТАВА ИЗ БУЏЕТА ГРАДА НИША**

**ГРАДСКИМ ОПШТИНАМА У 2021. ГОДИНИ**

Члан 1.

У Одлуци о утврђивању прихода који припадају Граду, односно градским општинама и распореду трансферних средстава из буџета Града Ниша градским општинама у 2021. години („Службени лист града Ниша“, бр. 114/2020) члан 6. мења се и гласи:

„Трансферна средства утврђена Одлуком о буџету Града Ниша за 2021. годину у износу од 210.000.000 динара расподељују се градским општинама у следећим износима:

1. Градска општина Пантелеј 50.000.000 динара

2. Градска општина Општина Црвени Крст 40.000.000 динара

3. Градска општина Општина Палилула 46.000.000 динара

4. Градска општина Општина Медијана 35.000.000 динара

5. Градска општина Општина Нишка Бања 39.000.000 динара.“

Члан 2.

Одлука ступа на снагу наредног дана од дана објављивања у „Службеном листу Града Ниша“.

Број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_ 2021. године

**СКУПШТИНА ГРАДА НИША**

ПРЕДСЕДНИК

др Бобан Џунић

**О б р а з л о ж е њ е**

Одлуком о утврђивању прихода који припадају Граду, односно Градским општинама и распореду трансферних средстава из буџета Града Ниша градским општинама у 2021. години уређује се начин и обезбеђује финансирање градских општина.

Чланом 22. став 3. Статута Града Ниша („Службени лист Града Ниша“, бр. 88/2008, 143/2016 и 18/2019) је прописано да градским општинама за обављање послова Града припадају средства у складу са посебном одлуком Града.

Статутом Града Ниша дефинисани су послови односно надлежности градских општина, а Одлуком се врши расподела прихода Града Ниша између буџета града и буџета градских општина са циљем остваривања њихових законских и статутарних надлежности.

Одредбом члана 1. ове Одлуке утврђено је да се трансферна средстава која се расподељују градским општинама у износу од 236.000.000 динара умањују за износ од 26.000.000 динара и након умањења укупно износе 210.000.000 динара, зато што се:

- Градској општини Пантелеј претходни износ од 56.000.000 динара умањује за износ од 6.000.000 динара и након умањења укупно износи 50.000.000 динара,

- Градској општини Црвени Крст претходни износ од 45.000.000 динара умањује за износ од 5.000.000 динара и након умањења укупно износи 40.000.000 динара,

- Градској општини Палилула претходни износ од 52.000.000 динара умањује се за износ од 6.000.000 динара и након умањења укупно износи 46.000.000 динара,

- Градској општини Медијана претходни износ од 39.000.000 динара умањује се за износ од 4.000.000 динара и након умањења укупно износи 35.000.000 динара,

- Градској општини Нишка Бања претходни износ од 44.000.000 динара умањује се за износ од 5.000.000 динара и након умањења укупно износи 39.000.000 динара.

Трансферна средства се расподељују градским општинама, полазећи од послова које обављају градске општине утврђене Статутом Града Ниша, броја становника и површине општина, а разлог за измену одлуке је смањење рахода, односно обима буџета Града Ниша за 2021. годину ради уравнотежења прихода и расхода.

Разлог за раније ступање на снагу ове Одлуке, пре осмог дана од дана објављивања у "Службеном листу Града Ниша", садржан је у потреби да се омогући несметани рад и функционисање на територији градских општина, како би се испунили плански задаци и реализовали програми утврђени одлуком о буџету градских општина.

На основу изложеног, предлаже се доношење Одлуке о измени Одлуке о утврђивању прихода који припадају Граду, односно градским општинама и распореду трансферних средстава из буџета града Ниша градским општинама у 2021. години.

ГРАДСКА УПРАВА ЗА ФИНАНСИЈЕ

ВД НАЧЕЛНИКА

Нина Илић